**Ministru kabineta noteikumu projekta "Noteikumi par drošības un veselības aizsardzības prasībām un medicīnisko aprūpi uz kuģiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Noteikumi par drošības un veselības aizsardzības prasībām un medicīnisko aprūpi uz kuģiem""(turpmāk – Projekts) izstrādāts, lai pārņemtu un ieviestu Padomes 1992.gada 31.marta Direktīvas 92/29/EEK par minimālajām drošības un veselības aizsardzības prasībām medicīniskās palīdzības uzlabošanai uz kuģiem un Komisijas 2019.gada 24.oktobra Direktīvas 2019/1834, ar ko groza Padomes Direktīvas 92/29/EEK II un IV pielikumu attiecībā uz tehniskiem pielāgojumiem prasības nacionālajos normatīvajos aktos nosakot minimālās darba drošības un veselības aizsardzības prasības medicīniskās palīdzības sniegšanai uz kuģa, un medicīnisko aprūpi uz kuģiem, kas kuģo ar Latvijas karogu.Projekts stāsies spēkā 2021.gada 20.novembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūrlietu pārvaldes un jūras drošības likuma 32.panta pirmā daļa, Darba aizsardzības likuma 25.panta 15.punkts, Padomes 1992.gada 31.marta Direktīva 92/29/EEK par minimālajām drošības un veselības aizsardzības prasībām medicīniskās palīdzības uzlabošanai uz kuģiem, Komisijas 2019.gada 24.oktobra Direktīva 2019/1834, ar ko groza Padomes Direktīvas 92/29/EEK II un IV pielikumu attiecībā uz tehniskiem pielāgojumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Drošības un veselības aizsardzības prasības un medicīniskās aprūpes kārtību uz kuģiem, kas kuģo ar Latvijas karogu pašreiz nosaka Ministru kabineta 2003.gada 1.jūlija noteikumi Nr.359 “Noteikumi par drošības un veselības aizsardzības prasībām un medicīnisko aprūpi uz kuģiem” (turpmāk – Noteikumi Nr.359), ar kuriem pilnībā tika pārņemtas Padomes 1992.gada 31.marta Direktīvas 92/29/EEK par minimālajām drošības un veselības aizsardzības prasībām medicīniskās palīdzības uzlabošanai uz kuģiem (turpmāk – Padomes Direktīva 92/29/EEK) prasības. Padomes Direktīvas 92/29/EEK mērķis ir nodrošināt minimālo drošības un veselības aizsardzības sistēmu ieviešanu, lai uzlabotu medicīnisko palīdzību uz kuģiem.Eiropas Komisija 2019.gada 24.oktobrī pieņēma Direktīvu 2019/1834, ar ko groza Padomes Direktīvas 92/29/EEK II un IV pielikumu attiecībā uz tehniskiem pielāgojumiem (turpmāk - Direktīva 2019/1834), kas stājās spēkā 2019.gada 20.novembrī. Direktīvas 2019/1834 transponēšanas termiņš ir 2021.gada 20.novembris, tādējādi tās pārņemšanai un ieviešanai nepieciešams veikt atbilstošus grozījumus normatīvajos aktos.Noteikumi Nr.359 ir pilnveidojami un tajos ir nepieciešami apjomīgāki grozījumi. Saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktu, ja grozījumu apjoms pārsniedz pusi no spēkā esošo noteikumu normu apjoma, sagatavo jaunu noteikumu projektu. Ievērojot grozījumu apjomu, sagatavots Projekts, kas aizstās noteikumus Nr.359.Projekts nosaka minimālās darba drošības un veselības aizsardzības prasības medicīniskās palīdzības sniegšanai uz kuģa, un medicīnisko aprūpi uz kuģiem, kas kuģo ar Latvijas karogu. Projekts paredz, ka kuģi, kas kuģo ar Latvijas karogu tiek iedalīti trīs kategorijās:* A kategorija – jūras kuģi un tāljūras zvejas kuģi, kuriem nav kuģošanas rajona vai ilguma ierobežojumu;
* B kategorija – jūras kuģi un jūras zvejas kuģi, kuru kuģošanas rajons ir līdz 150 jūras jūdzēm no patvēruma ostas. Šajā kategorijā ietilpst arī velkoņi, kravas kuģi, zvejas kuģi, kuriem ir noteikts konkrēts kuģošanas rajons Baltijas jūra;
* C kategorija – ostas kuģi, iekšējo ūdeņu kravas un pasažieru kuģi, zvejas kuģi, kuri kuģo iekšējos ūdeņos vai arī jūrā ne vairāk kā 20 jūras jūdzes no krasta, kā arī kuģošanai jūrā paredzētie atpūtas kuģi, kas iesaistīti komercdarbībā.

Uz katra kuģa ir kuģa kategorijai atbilstošs medicīniskais aprīkojums (medikamenti, medicīnas ierīces un pretlīdzekļi), kas atbilst vismaz Projekta 1.pielikumā noteiktajām prasībām. Medicīniskā aprīkojuma daudzums ir atkarīgs no reisa veida, apmeklējamām ostām, ceļa mērķa, reisa ilguma, reisa laikā veicamā darba vai darbu veida, kravas veida un apkalpes locekļu skaita. Kuģa medicīniskajā aprīkojumā ietilpstošos medikamentus, medicīniskās ierīces un pretlīdzekļus, uzskaita kapteiņa apstiprinātā sarakstā, kas atbilst vismaz Projekta 2.pielikumā noteiktajām vispārējām prasībām kuģu medicīniskā aprīkojuma pārbaudei.Projekts paredz, ka nepieciešamais medicīniskā aprīkojuma daudzums uz kuģa atbilst 2006.gada Konvencijas par darbu jūrniecībā ar grozījumiem (turpmāk - MLC konvencija) B4.1.norādījumā noteiktās Starptautiskās medicīniskās rokasgrāmatas kuģiem *(International Medical Guide for Ships)* prasībām. Savukārt, ja kuģis pārvadā Starptautiskajā jūras bīstamo kravu kodeksā (turpmāk – IMDG kodekss) minētās bīstamās vielas, neatkarīgi no pārvadāšanas veida (arī ja pārvadā atkritumu vai kravas atlikumu veidā), medicīniskajam aprīkojumam jābūt saskaņā ar IMDG kodeksa pielikuma - “Medicīniskās pirmās palīdzības rokasgrāmata lietošanai avārijās, kurās iesaistītas bīstamas kravas” 14.papildinājumu - “Medikamentu un aprīkojuma saraksts”.Papildus tam, Projekts paredz, ka:* katrā uz kuģa esošā glābšanas laivā, piepūšamajā glābšanas plostā un glābējlaivā ir pirmās medicīniskās palīdzības komplekts, ūdensdrošā iepakojumā ar pievienotu lietošanas instrukciju uz ūdensnecaurlaidīga papīra. Pirmās medicīniskās palīdzības komplekta saturs atbilst 1974.gada Starptautiskās konvencijas par cilvēka dzīvības aizsardzību uz jūras (turpmāk – SOLAS konvencija) un Starptautiskās glābšanas līdzekļu kodeksa prasībām;
* uz kuģa, kura bruto tilpība pārsniedz 500 un uz kura ir 15 vai vairāk personu liela apkalpe, un, kuri dodas reisos, kas ir ilgāki par trim dienām, tiek ierīkota atsevišķa telpa (lazarete), kurā ir iespējams nodrošināt medicīnisko aprūpi atbilstošos sadzīves un higiēnas apstākļos. Ja kuģis ir aprīkots ar lazareti, tad to nedrīkst izmantot jūrnieku pastāvīgai izmitināšanai;
* Ja uz kuģa ir 100 apkalpes locekļu vai vairāk un kuģis veic starptautiskus reisus ilgāk par 72 stundām uz tā atrodas sertificēts ārsts, kas atbild par kuģa apkalpes locekļu medicīnisko aprūpi;
* Ja uz kuģa ir ķīmisko vielu noliktava, tā ir apgādāta ar aizsargapģērbu, sejas masku un aizsargcimdiem. Šajā noliktavā ir pieejams ūdens vai cits atbilstošs šķidrums acu un ādas noskalošanai no ķīmiskām vielām. Noliktavā ir izvietotas tajā esošo ķīmisko vielu drošības datu lapas;
* A un B kategorijas kuģu kambīzē un mašīntelpā papildus ir izvietota pirmās palīdzības aptieciņa, kuras saturs atbilst normatīvajos aktos par pirmās palīdzības aptieciņas saturu un medicīnisko materiālu minimumu noteiktajam. Pirmās palīdzības aptieciņas ir izvietotas viegli pieejamās vietās un skaidri apzīmētas.

Projekts paredz, ka par medicīniskā aprīkojuma nodrošināšanu ir atbildīgs kuģa īpašnieks vai kuģošanas sabiedrība, kura pārvalda kuģi saskaņā ar Starptautiskā drošas kuģu ekspluatācijas un piesārņošanas novēršanas vadības kodeksa prasībām (turpmāk – ISM kodekss), kas arī nodrošina, lai uz kuģa esošajam medicīniskajam aprīkojumam būtu pievienota lietošanas instrukcija. Savukārt par medicīniskā aprīkojuma pārraudzību ir atbildīgs kuģa kapteinis, kā arī kuģa kapteinis var deleģēt pienākumu rūpēties par medicīniskā aprīkojuma atbilstošu izmantošanu un uzturēšanu vienam vai vairākiem kuģa virsniekiem.Projekts paredz, ka personas, kuras strādā vai apgūst praksi uz kuģa ir apmācītas atbilstoši 1978.gada Starptautiskās konvencijas par jūrnieku sagatavošanu un sertificēšanu, kā arī sardzes pildīšanu (ar grozījumiem) (turpmāk - STCW konvencija) A-VI/1-3 sadaļā noteiktajām kompetencēm par neatliekamās medicīniskās palīdzības sniegšanu nelaimes gadījumā.Savukārt kapteinis, kā arī virsnieks, kuram deleģēts pienākums rūpēties par medicīnisko aprīkojumu, reizi piecos gados apgūst speciālās kompetences, atbilstoši STCW konvencijas A-VI/4 sadaļā noteiktajām prasībām. Uz katra A kategorijas kuģa, papildus kapteinim, ir jābūt vismaz vienam virsniekam, kurš ir apguvis šādu apmācības kursu. Projekts arī paredz, ka Veselības ministrs nosaka medicīnisko konsultāciju centrus, kas nodrošina konsultācijas medicīniskās palīdzības sniegšanā kuģu apkalpes locekļiem jūrā. Šo konsultāciju centru ārsti ir specializējušies jūras medicīnas jautājumos. Konsultāciju centru tālruņi ir pieejami Jūras meklēšanas un glābšanas koordinācijas centrā (MRCC). Ja nepieciešama medicīniska konsultācija, MRCC nodrošina savienojumu ar medicīnisko konsultāciju centru.Projekts paredz, ka kuģu karoga valsts uzraudzības ietvaros valsts sabiedrības ar ierobežotu atbildību “Latvijas Jūras administrācija” Kuģošanas drošības inspekcijas kuģu kontroles inspektors katru gadu veic kuģu pārbaudi, lai pārliecinātos, vai uz Latvijas kuģiem tiek ievērotas prasības, ka medicīniskais aprīkojums atbilst Projektā noteiktajām prasībām, Projektā minētais kapteiņa apstiprinātais saraksts tiek savlaicīgi atjaunots un ievēroti medikamentu derīguma termiņi, kā arī medicīniskais aprīkojums tiek uzglabāts atbilstoši lietošanas instrukcijā noteiktajām prasībām.Projekts paredz arī minimālās darba drošības prasības, tai skaitā, kuģa īpašnieks vai kuģošanas sabiedrība, ja tā ir pārņēmusi kuģa īpašnieka atbildību saskaņā ar ISM kodeksu, ir atbildīga par kuģa darba drošības noteikumu izstrādi un pilnvērtīgu, sistemātisku to ieviešanu uz kuģiem, kā arī regulāru apkalpes iepazīstināšanu ar šiem noteikumiem. Kuģa darba drošības noteikumi ir balstīti uz normatīvajiem aktiem par darba aizsardzības prasībām, kā arī uz MLC konvencijas A4.3.standarta prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts sabiedrība ar ierobežotu atbildību “Latvijas Jūras administrācija”, Veselības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums ietekmē vai varētu ietekmēt Latvijas Kuģu reģistrā reģistrētu kuģu īpašniekus (uz 2021.gada 1.janvāri Latvijas Kuģu reģistrā ir reģistrēti 343 kuģi, to skaitā, kravas un pasažieru kuģi ar bruto tilpību vienādu vai lielāku par 500 – 29 kuģi). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Padomes 1992.gada 31.marta Direktīva 92/29/EEK par minimālajām drošības un veselības aizsardzības prasībām medicīniskās palīdzības uzlabošanai uz kuģiem [Publicēta Eiropas Savienības Oficiālajā Vēstnesī L 113, 30.04.1992];2) Komisijas 2019.gada 24.oktobra Direktīva 2019/1834, ar ko groza Padomes Direktīvas 92/29/EEK II un IV pielikumu attiecībā uz tehniskiem pielāgojumiem [Publicēta Eiropas Savienības Oficiālajā Vēstnesī L 279/80, 31.10.2019]. |
| 2. | Citas starptautiskās saistības | 2006.gada Konvencija par darbu jūrniecībā (MLC konvencija);1974.gada Starptautiskā konvencija par cilvēku dzīvības aizsardzību uz jūras (SOLAS konvencija) |
| 3. | Cita informācija | Noteikumu projektā ietverto tiesību normu izpilde notiek saskaņā ar starptautiskajām saistībām, kas izriet no šādu starptautisko tiesību aktu normām:* 2006.gada Konvencija par darbu jūrniecībā (MLC konvencija);
* 1974.gada Starptautiskā konvencija par cilvēku dzīvības aizsardzību uz jūras (SOLAS konvencija);
* Starptautiskais jūras bīstamo kravu kodekss (IMDG kodekss);
* Starptautiskais drošas kuģu ekspluatācijas un piesārņošanas novēršanas vadības kodekss (ISM kodekss);
* Starptautiskais glābšanas līdzekļu kodekss;
* 1978.gada Starptautiskā konvencija par jūrnieku sagatavošanu un sertificēšanu, kā arī sardzes pildīšanu (STCW konvencija).

Ar Projektu jaunas saistības uzņemtas netiek, kā arī nenotiek atkāpšanās no esošajām saistībām, tiek nodrošināta visu jau uzņemto saistību izpildes nepārtrauktība. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 1992.gada 31.marta Direktīva 92/29/EEK par minimālajām drošības un veselības aizsardzības prasībām medicīniskās palīdzības uzlabošanai uz kuģiem [Publicēta Eiropas Savienības Oficiālajā Vēstnesī L 113, 30.04.1992] – konsolidētā versija, kas ietver arī grozījumus, kuri izdarīti ar Komisijas 2019.gada 24.oktobra Direktīvu 2019/1834, ar ko groza Padomes Direktīvas 92/29/EEK II un IV pielikumu attiecībā uz tehniskiem pielāgojumiem [Publicēta Eiropas Savienības Oficiālajā Vēstnesī L 279/80, 31.10.2019]. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 92/29 1.pants | Projekta 1., 2., 3. un 4.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 2.panta 1.punkta a) apakšpunkts | Projekta 4.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 2.panta 1.punkta b) apakšpunkts | Projekta 5. punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 2.panta 1.punkta c) apakšpunkts | Projekta 7. punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 2.panta 2.punkta a) apakšpunkts | Projekta 13.punkts | Pārņemta pilnībā | Projekts stingrākas prasības neparedz. |
| Direktīvas 92/29 2.panta 2.punkta b) apakšpunkts | Projekta 13.punkts | Pārņemta pilnībā | Projekts stingrākas prasības neparedz. |
| Direktīvas 92/29 2.panta 3.punkts | Projekta 8.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 2.panta 4.punkts | Projekta 9.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 3.pants | Projekta 4. un 6.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 4.panta 1.punkta a) apakšpunkts | Projekta 16.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 4.panta 1.punkta b) apakšpunkts | Projekta 18.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 4.panta 2.punkts | Projekta 7.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 4.panta 3.punkts | Projekta 7.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 5.panta 1.punkts | Projekta 17.punkts |  Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 5.panta 2.punkts | Projekta 19.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 5.panta 3.punkts | Projekta 20.punktsMinistru kabineta 2005.gada 22.novembra noteikumu Nr.895“Jūrnieku sertificēšanas noteikumi” 97.punkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 92/29 6.panta 1.punkts | Projekta 21.punkts | Pārņemta pilnībā | Projekts stingrākas prasības neparedz. |
| Direktīvas 92/29 6.panta 2.punkts | Projekta 22.punkts | Pārņemta pilnībā | Projekts stingrākas prasības neparedz. |
| Direktīvas 92/29 7.panta 1.punkts | Projekta 23. punkts | Pārņemta pilnībā | Projekts stingrākas prasības neparedz. |
| Direktīvas 92/29 7.panta 2.punkts | Projekta 25. punkts | Pārņemta pilnībā | Projekts stingrākas prasības neparedz. |
| Direktīvas 92/29 8.pants |  | Nav attiecināma (regulē Eiropas Komisijas kompetenci) |  |
| Direktīvas 92/29 8.a pants |  | Nav attiecināma (regulē Eiropas Komisijas kompetenci) |  |
| Direktīvas 92/29 8.b pants |  | Nav attiecināma (regulē Eiropas Komisijas kompetenci) |  |
| Direktīvas 92/29 9 pants | Projekta 35.punkts | Pārņemta pilnībā | Projekts stingrākas prasības neparedz. |
| Direktīvas 92/29 9.a pants |  | Nav attiecināma (attiecas uz ziņošanu, ko dalībvalsts veic saskaņā ar Direktīvas 89/391/EEK 17.a pantu)  |  |
| Direktīvas 92/29 10. pants |  | Nav attiecināma (regulē Eiropas Komisijas kompetenci) |  |
| Direktīvas 92/29 I pielikums | Projekta 3. punkts | Pārņemta pilnībā | Projekts stingrākas prasības neparedz. |
| Direktīvas 92/29 II pielikums | Projekta 4. punkts un 1.pielikums | Pārņemta pilnībā | Projekts stingrākas prasības neparedz. |
| Direktīvas 92/29 III pielikums | Projekta 6. punkts  | Pārņemta pilnībā | Projekts stingrākas prasības neparedz. |
| Direktīvas 92/29 IV pielikums | Projekta 7. punkts un 2.pielikums | Pārņemta pilnībā | Projekts stingrākas prasības neparedz. |
| Direktīvas 92/29 V pielikums | Projekta 20.punktsMinistru kabineta 2005.gada 22.novembra noteikumu Nr.895“Jūrnieku sertificēšanas noteikumi” 97.punkts | Pārņemta pilnībā | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2006.gada Konvencija par darbu jūrniecībā (MLC konvencija);1974.gada Starptautiskā konvencija par cilvēku dzīvības aizsardzību uz jūras (SOLAS konvencija). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MLC konvencijas B4.1.norādījums | Projekta 5., 12. un 21.punkts | Starptautiskās saistības tiks izpildītas pilnībā. |
| MLC konvencijas A4.3.standarts | Projekta 28.punkts | Starptautiskās saistības tiks izpildītas pilnībā. |
| SOLAS konvencijas VII nodaļas 1.un 3.noteikums | Projekta 4.un 6.punkts | Starptautiskās saistības tiks izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam sabiedrībai tika dota iespēja rakstiski sniegt viedokli par Projektu tā izstrādes stadijā. |
| 2. | Sabiedrības līdzdalība projekta izstrādē | Projekts 2021.gada 23.jūlijā tika publicēts Satiksmes ministrijas tīmekļa vietnē, sadaļā “Sabiedrības līdzdalība” <https://www.sam.gov.lv/lv/jaunums/sabiedribas-lidzdaliba-ministru-kabineta-noteikumu-projekts-par-drosibas-un-veselibas-aizsardzibas-prasibam-un-medicinisko-aprupi-uz-kugiem> |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Veselības inspekcija, Nacionālo bruņoto spēku Jūras spēku Krasta apsardzes dienests, VSIA “Latvijas Jūras administrācija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikts esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I. Stepanova